ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Πού πάτε;
Ξέσπασε φωτιά στην αγορά
και τραυματίστηκε ο Γιονγκ-Σικ.
Προσπαθούσε να σώσει την Ντονγκ-Μπεκ και...
Συγχρονισμός για την έκδοση NEXT: Catherine Lee
ΟΝΓΚΣΑΝ, ΦΘΙΝΟΠΩΡΟ 1987
Θεέ μου, όλα έγιναν στάχτη.
Δεν ξέρουν αν είναι ζωντανός.
Πρέπει να ήταν ανυπόφορα.
Οι φλόγες πρέπει να ήταν...
πολύ καυτές.
Χουάνγκ Γιονγκ-Σικ.
Ντοκ-Σουν, έδωσα 200.000 γουόν γι' αυτό τ' όνομα.
Το μωρό μου!
Προοριζόμουν για μεγαλεία και για μακροημέρευση,
αλλά η κατάρα της χήρας ήταν πιο ισχυρή!
Η καημένη η άτυχη ψυχή μου.
Δεν μπορώ να φύγω έτσι.
Δεν μπορώ,
αλλά πρέπει.
Μητέρα, αδερφή μου, ώρα να πηγαίνω.
Να φροντίζετε την οικογένειά μου.
-Μωρό μου! -Όχι.
-Θεέ μου. -Όχι, ο γιος μου.
-Όχι! -Μη.
Μη φύγεις.
Μαμά, σε παρακαλώ.
Αγάπη μου...
Ναι.
Εγώ είμαι.
Πρέπει να φύγω.
Γιατί με κρατάς;
Γιατί μιλάει ο άντρας μου
στη διάλεκτο της επαρχίας Τζόλα;
Δεν έχει πάει ποτέ εκεί.
Γιατί μας λες ψέματα;
Δεν είσαι ο άντρας μου.
Ντοκ-Σουν...
Γιατί λες πως φταίω εγώ;
Τολμάς να λες ότι ο άντρας μου πέθανε
επειδή ήταν γραφτό να γίνω χήρα;
Πώς μπορείς να λες κάτι τέτοιο;
-Σταμάτα. -Πώς μπορείς...
Άνοιξε το μαγαζί πριν περάσουν 49 ημέρες από την τελετή.
Γι' αυτό έχασε τον άντρα της.
Ήταν γραφτό να μείνει χήρα.
Θεέ μου!
Στρίβετε, αλλιώς θα σας σπάσω τα κεφάλια.
Τρελή είσαι;
Τι θέλετε; Να πεθάνουμε κι εμείς;
Προτιμάτε ν' αφήσω τα παιδιά μου
να πεθάνουν από την πείνα;
Είσαι πολύ άτυχη,
αυτό λέγαμε. Δεν είπαμε κάτι κακό!
Τι εννοείτε "πολύ άτυχη";
Εσείς θα κρίνετε την ποιότητα της ζωής μου;
Απαντήστε μου.
-Ποια από εσάς έχει τρεις γιους; -Θεέ μου.
"Την άτυχη. Την κακομοίρα".
Με συγκρίνετε μ' εσάς για να νιώσετε καλύτερα;
Ελάτε να φάτε στο μαγαζί τουλάχιστον.
Ήμαρτον, τι νεύρα είναι αυτά που έχει!
Θεούλη μου.
Θα δείτε.
Θα τα καταφέρω.
Θα κάνω τα πάντα για να μεγαλώσω τα παιδιά μου.
ΙΑΤΡΙΚΟ ΚΕΝΤΡΟ ΕΠΕΙΓΟΝΤΩΝ ΠΕΡΙΣΤΑΤΙΚΩΝ
-Μαμά; -Αγόρι μου...
Θεέ μου.
Ηρέμησε, μαμά.
Το παιδί μου.
Θα πρέπει να έκαιγε.
Μαμά, θα γίνω καλά. Μην ανησυχείς...
Με συγχωρείτε.
Σας παρακαλώ, θα γίνει καλά;
-Αγόρι μου... -Κυρία Κουάκ.
Θεούλη μου.
Γιατί σου έβαλαν τόσες πολλές γάζες;
Είναι...
-Εδώ κοίτα. -Πρέπει να ανησυχήσατε πολύ.
Μίλησα στον γιατρό...
-Φύγε. -Μαμά!
-Φύγε αυτήν τη στιγμή. -Μαμά, σε παρακαλώ.
Ποτέ...
δεν έχεις χτυπήσει τόσο πολύ.
Οι εμπειρίες της ζωής μάς διαμορφώνουν.
Δεν έχει σημασία αν είναι θετικές ή αρνητικές,
πάντα αφήνουν τα σημάδια τους πάνω μας.
Δεν θέλουμε ν' ακούμε ότι η μοίρα είναι προδιαγεγραμμένη,
αλλά παραμένουμε δειλοί.
ΟΙ ΡΥΤΙΔΕΣ ΤΗΣ ΜΗΤΕΡΑΣ ΜΟΥ "ΕΤΣΙ ΓΕΡΑΣΕ Η ΜΑΜΑ ΜΟΥ"
Ήταν αδιαμφισβήτητα εμπρησμός.
Διοικητά.
Όλες οι κάμερες είναι χαλασμένες.
Βρήκαμε κομμάτι από αναπτήρα,
μα ήταν πολύ μικρό για να πάρουμε αποτυπώματα.
Ήταν πάλι πράσινος ο αναπτήρας;
ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΟΝΓΚΣΑΝ ΕΠΕΙΓΟΝΤΑ
ΜΟΛΙΣ ΑΝΑΨΕΙΣ ΦΩΤΙΑ, ΘΑ ΚΑΤΑΛΑΒΕΙΣ
Ξέσπασε φωτιά στην αγορά.
Το ήξερες;
Μπαμπά,
σε παρακαλώ.
Ακούς; Μην κάνεις τίποτα.
Σε παρακαλώ.
Σύμφωνοι;
Είναι ζωντανή.
Τι;
Γι' αυτό καταλαβαίνεις μόνο όταν βάλεις φωτιά.
Επειδή η φωτιά καίει τον άνθρωπο, αλλά όχι τη μάγισσα.
Πάρε.
Εφόσον είχες χρόνο να πάρεις ηρεμιστικά,
δεν μπορούσες να ντυθείς κάπως καλύτερα;
Δεν το πιστεύω ότι μου έφερες διαφορετικά παπούτσια. Τι ντροπή.
Τόσο πολύ πανικοβλήθηκες;
Τι έγινε με τη φωτιά; Ήταν εμπρησμός;
Ποιος ξέρει;
Θα του αφήσουν ουλές τα εγκαύματα;
Δεν ξέρω. Θα παρακολουθώ πώς τα πάει.
Τι εννοείς; Θα ξανάρθεις;
Γιατί να το κάνεις; Η μητέρα του κατηγορεί εσένα για τα πάντα.
Χτύπησε ο γιος της, είναι λογικό να με μισεί.
Ας είμαστε ειλικρινείς, δεν είμαι
και η ιδανική νύφη.
Γιατί; Επειδή ήσουν ορφανή;
Επειδή έχεις παιδί;
Εξάλλου, εγώ φταίω που ήσουν ορφανή.
Ήμαρτον.
Πολύ σίγουρη δεν είσαι;
Έχεις παιδί, και λοιπόν;
Ο κόσμος άλλαξε, είσαι όμορφη.
Έπρεπε ν' αυτοκτονήσεις, δηλαδή;
Ή να έκανες έκτρωση;
Δεν υπάρχει λόγος να ντρέπεσαι, γιατί σου φέρονται έτσι;
Τα ζώα. Μπορώ να πληρώσω τον λογαριασμό;
Μαμά, με υπερασπίζεσαι, έτσι;
Σταμάτα.
Πάμε.
Υπήρχε παντού πετρέλαιο.
Ήταν εμπρησμός, σωστά;
Και να ήταν;
Δεν πρέπει να σε απασχολεί αυτό τώρα!
Απίστευτο.
-Μισό λεπτό. Γιατρέ; -Ναι;
Μπορείτε να βγάλετε αυτό, σας παρακαλώ;
Γιατί με σέρνεις; Για πούλημα στο παζάρι με πας;
Σφίγγεις πολύ δυνατά.
Σου είπα ότι πονάω!
Αν το ξαναπείς,
θα αυτοκτονήσω.
Κι αυτός;
Αν τον αναφέρεις ξανά, θα σε εγκαταλείψω.
Θα σε πουλήσω στο παζάρι.
Ήξερες εκείνον τον άντρα;
Μόνο μη μου πεις ότι του χρωστάς χρήματα.
Γιατί...
Τουλάχιστον θυμάσαι σε ποιον χρωστάς χρήματα.
Πού το θυμήθηκες αυτό;
Πονάει όταν δεν ξέρεις πώς αισθάνεται το παιδί σου.
-Μη σηκώνεσαι. -Θέλω να φύγω!
Πρέπει να προστατεύσω την Ντονγκ-Μπεκ από τον Τζόκερ.
Αλλά πονάει και όταν μαθαίνεις.
Θα σε σκοτώσει!
Μπορώ να είμαι στο κρεβάτι ενώ έχει στοχοποιήσει την Ντονγκ-Μπεκ;
-Σταμάτα! -Όχι.
Γι' αυτό ασχολήθηκες με την υπόθεση.
Γαμώτο.
Χτύπησες...
ενώ προσπαθούσες να πιάσεις τον Τζόκερ;
Για την Ντονγκ-Μπεκ το έκανες;
Την κυνηγάει ο Τζόκερ; Τόσο άτυχη είναι;
Μαμά!
Φύγαμε.
Συγγνώμη, προπονητή. Δεν θα αγωνιστώ φέτος.
Γιατί; Σ' έπιασε πάλι ο ώμος σου; Πονάς;
Μήπως φοβάσαι;
Όχι, μια χαρά είμαι. Νομίζω ότι μπορεί
να με αποβάλουν από τους αγώνες.
Γιατί; Έκανες κάτι;
Όχι ακόμα,
αλλά μάλλον θα κάνω.
Μην πλησιάζεις πολύ. Θα μας καταλάβει.
Ο Κανγκ Τζονγκ-Ριόλ, το καθίκι!
Περίμενε. Τι κρατάει;
Τι...
Μην κινείσαι και μην ανοίξεις το παράθυρο.
Πόσο κάνει ο καθρέφτης;
Πες μου. Πόσο;
Η νοσηλεία στο σπίτι αυξάνει την πιθανότητα μόλυνσης,
αλλά όσο κι αν ανησυχούσε η μητέρα του,
επέμενε να έρθει εδώ.
ΜΗΧΑΝΟΚΙΝΗΤΑ ΣΚΑΦΗ
-Γεια σας. -Γεια.
Μήπως είδατε μια γυναίκα με αυτά τα ρούχα
πριν από μερικά βράδια;
Όχι, δεν έχω ξαναδεί αυτά τα ρούχα.
Θα μπορούσαμε να δούμε το βίντεο από τις κάμερες ασφαλείας;
Λυπάμαι, οι κάμερες έχουν χαλάσει εδώ και μία βδομάδα.
Γαμώτο.
-Εδώ και μία βδομάδα; -Ναι.
Δηλαδή, χάλασαν την περασμένη Τρίτη ή Τετάρτη;
Μάλιστα.
Τι; Τι έγινε;
Τι έπαθες;
Δεν το πιστεύω.
Τότε χάλασαν και οι κάμερες στην αγορά.
Τι;
Να πάρει η ευχή.
Συνεχίζεις να πιστεύεις ότι πρόκειται για ατύχημα;
Τι στο καλό είναι αυτό;
Να δω τι άλλο θα πετάξουν στη λίμνη.
Μη μου πεις ότι αγόρασες αυτό το κράνος.
Αν είναι ανθρώπινο αίμα,
προήλθε από τον λαιμό, όχι από το κεφάλι.
-Τι; -Διοικητά.
Μπορούμε να καλέσουμε δύτες;
Θα το εκτιμούσα πάρα πολύ αν δεν το έλεγες στην Ντονγκ-Μπεκ.
Αν η Χιανγκ-Μι πέθανε,
συνέβη ενώ πήγαινε την παραγγελία για την Ντονγκ-Μπεκ.
Η Ντονγκ-Μπεκ θα κατηγορήσει τον εαυτό της.
Μπορεί να το έκανε ο Τζόκερ, όμως.
Πρέπει να το μάθει ώστε να προστατευθεί.
Δεν θέλω ν' ανησυχήσει κι άλλο.
Έπρεπε να μ' έβλεπες όταν της είπα να σταματήσει
να πηγαίνει παραγγελίες.
Ήμουν για κλάματα.
Δεν γίνεται να προσέχει διαρκώς. Πρέπει να το πιάσω το καθίκι.
Πρέπει να τον πιάσω.
Γιατί να ζει συνέχεια μέσα στον φόβο;
Γιονγκ-Σικ, ξέρω ότι πρώτα ενεργείς και μετά σκέφτεσαι,
αλλά δεν μπορείς να τα βάλεις με τον Τζόκερ.
Θα τον πιάσω.
Δεν θα σταματήσω μέχρι να πιάσω
αυτόν που τα έβαλε με την Ντονγκ-Μπεκ.
ΦΕΡΝΟΥΜΕ ΤΗΝ ΠΑΡΑΓΓΕΛΙΑ ΣΤΗΝ ΠΟΡΤΑ ΣΑΣ
ΚΑΜΕΛΙΑ
Μαμά, υπάρχουν κι άλλοι που ζουν έτσι, σωστά;
Τι σε νοιάζει πώς ζουν οι άλλοι;
Αν περνάνε κι άλλοι τόσο δύσκολα όσο εγώ,
δεν θα στεναχωριέμαι τόσο πολύ.
Ο καθένας κοιτάζει τον εαυτό του.
Όλοι δύσκολα τα βγάζουν πέρα.
Να λες πάλι καλά που δεν είχες μέθυσο πατέρα ή μητέρα που ήταν άπιστη.
Πρέπει να χαρώ γι' αυτό;
Λες ότι έτσι είναι για όλους,
αλλά ποιος άλλος σταμάτησε τις διανομές εξαιτίας του Τζόκερ;
Θέλεις να τον πιάσω;
Ξεφλούδισε τα σκόρδα.
Σου είπα ότι θα κάνω κάτι για εσένα.
-Πιάσ' τον, τότε. -Να τον πιάσω;
Ή μήπως να τον σκοτώσω;
Μαμά, δεν πιστεύω να έχεις ποινικό μητρώο, έτσι;
Μπορείς να μου μιλήσεις, αν θέλεις.
Είναι εύκολο να καλύψεις μια απιστία ή τα προβλήματα ενός γάμου,
αλλά δεν ισχύει το ίδιο μ' ένα παιδί.
Αν μαθευτεί,
θα είσαι δακτυλοδεικτούμενος για πάντα.
Δεν ήρθα ως εδώ για να μου κάνεις κήρυγμα.
Πες το ποσό.
Πόσα θα βγάλεις από αυτό;
Θα σ' τα δώσω.
Θα σου δώσω όσα θα έβγαζες ξεπουλώντας με.
Φοβήθηκες, έτσι δεν είναι;
Κάνεις τον σκληρό και τον δυνατό,
αλλά φοβάσαι.
Παίζοντάς το αφελής, δεν θα με πείσεις...
-Γιατί να σε πείσω; -Τι θα κάνεις;
Θα με απειλήσεις;
Ένα πράγμα είναι σίγουρο, είσαι σωστός άντρας,
μα όχι σωστός πατέρας.
Πάμε να φάμε κάτι...
Δεν προσπαθώ να τα καλύψω όλα.
Γράψε για τον χωρισμό και το πιθανό διαζύγιο.
Θα έχεις αποκλειστικότητα.
Γιατί;
Για ν' αφήσεις ήσυχο το παιδί.
Θα σου δώσω όσα χρήματα ζητήσεις,
άλλα άσε το παιδί εκτός.
Μπορείς να το κάνεις κάπως πιο συγκινητικό;
Έτσι, για να ξέρεις,
κάτι πλούσιοι σαν εσένα με κάνουν να αηδιάζω.
Κύριε.
Αν με μισείς,
κυνήγησε εμένα.
Τόσο καιρό,
δεν έκανα τίποτα για το παιδί.
Δεν του αξίζει να περάσει όλα αυτά.
Γι' αυτό,
ασχολήσου μόνο μαζί μου.
Δεν θα αντισταθώ
ούτε θα διαμαρτυρηθώ.
Θα σε αφήσω να με τσακίσεις.
Σε παρακαλώ...
άσε...
το παιδί ήσυχο.
Επιτέλους, φέρθηκες ως πατέρας.
Λοιπόν, άκουσέ με προσεκτικά, κύριε Κανγκ.
Όταν φτάσουμε στην τιμή,
θέλω να δεχτείς την προσφορά μου με αυτό ακριβώς το ύφος, εντάξει;
Τι θα φάμε;
Περίμενε, ποια είσαι;
-Τι γίνεται; -Θα μιλήσουμε αλλού.
Ποια είσαι και τι κάνεις εδώ;
-Εγώ; -Σονγκ-Χούι...
Η κόρη της.
Είμαι η κόρη της.
Έλα. Πάμε να μιλήσουμε κάπου αλλού.
Εσύ την έστειλες εδώ;
Ορίστε;
Την εγκατέλειψες ενώ έχει άνοια,
κι ήρθε να βρει την κόρη που είχε αφήσει.
Άνοια;
Αναρωτιέμαι αν έχεις ίχνος ντροπής.
Δεν ντράπηκες να ψάξεις το παιδί που εγκατέλειψες;
Μαμά;
Ντονγκ-Μπεκ,
πήγαινε το παιδί μέσα.
Δηλαδή, έχετε καιρό να μιλήσετε με την αδελφή σας;
Μήπως, τότε,
έχει άλλους συγγενείς στην Κορέα;
Χρωστάει λεφτά η αδερφή μου;
Όχι, δεν είναι αυτός ο λόγος που τηλεφωνώ.
Ξέρετε, μπορεί...
να είναι αγνοούμενη.
Αν χρωστάει λεφτά, δεν υποχρεούμαι να τα ξεπληρώσω.
-Σωστά; -Τι;
Όπως σας είπα, δεν χρωστάει λεφτά.
Μάλιστα.
Όμως, είστε ο μοναδικός συγγενής της,
πρέπει να δηλώσετε την εξαφάνισή της.
Δεν μπορούμε να κάνουμε έρευνα χωρίς δήλωση εξαφάνισης.
Η δήλωση εξαφάνισης...
ΤΣΟΪ ΧΙΑΝΓΚ-ΜΙ
Με ακούτε;
Ποια είναι η ημερομηνία γέννησης της αδερφής σας;
Βασικά,
ποια είναι η δική σας ημερομηνία γέννησης;
Ευχαριστώ.
Έβαλε την ημερομηνία γέννησής του για κωδικό;
Δεν σ' το είπα;
Αυτό σημαίνει ότι είχε μόνο τον αδερφό της.
Δεν βλέπω κάποια πρόσφατη κίνηση στον λογαριασμό της.
Φαίνεται σαν να έπεσε θύμα ηλεκτρονικού ψαρέματος.
Έστελνε όλα τα λεφτά της στο εξωτερικό.
Αλλά το ποσό είναι...
Το γεγονός ότι έστελνε και μικρά ποσά, της τάξης των 380.000 γουόν,
αποδεικνύει πόσο τον αγαπούσε.
Τον πρόσεχε πολύ.
Το κάθαρμα ανησυχούσε μόνο μήπως χρωστούσε λεφτά η Χιανγκ-Μι.
Τι αχάριστο καθίκι!
-Πάλι το ίδιο όνομα. -Ποιο όνομα;
Τι κάνει τ' όνομά του εδώ;
Βλέπεις; Όλα τα στοιχεία δείχνουν αυτόν.
ΚΑΤΑΘΕΤΗΣ: ΝΟ ΓΚΙΟΥ-ΤΕ
Για να σε δω, χαμογελάς;
Χαίρεσαι που χωρίζεις;
Αντίο, λοιπόν.
Ναι, κάνε μας και το θύμα τώρα.
Σταμάτα. Μαμά, δεν παντρεύομαι.
Γιατί ήθελες να έρθεις στο διαζύγιό μου;
Ας είμαστε ειλικρινείς, είσαι έξυπνη και φτωχή,
ενώ αυτός είναι ηλίθιος και πλούσιος.
Γι' αυτό τον παντρεύτηκες, έτσι;
Μητέρα, τον παντρεύτηκα
επειδή μου άρεσε.
Τζα-Γιονγκ.
Όσο στρυφνή με κάνει η αυστηρότητά μου,
άλλο τόσο γλυκό τον έκανε η ειλικρίνειά του.
Γιατί με χώρισες, τότε; Γιατί;
Ανοησίες.
Θα τον παντρευόσουν αν δεν είχε χρήματα;
Δεν ήθελα να το αναφέρω την προκειμένη στιγμή,
αλλά ο πιο φτωχός άντρας που είχα σχέση ήταν ο γιος ενός εφοπλιστή.
Είμαι πιο ικανή απ' ό,τι νομίζετε.
Γιατί να εποφθαλμιώ
μια τόσο μικρή περιουσία, όταν κι εγώ μπορώ να βγάλω χρήματα;
Τι; "Μικρή περιουσία";
Αν είναι έτσι, δώσε πίσω το σπίτι.
Το σπίτι συμπεριλαμβάνεται στο ποσό που οφείλει να πληρώσει
για τα έξοδα διαβίωσης που κάλυπτα εγώ εδώ και χρόνια.
Ο γιος σας ουδέποτε συνέβαλε στα έξοδα διαβίωσης.
Αν είναι δυνατόν.
Χαίρομαι που χωρίζετε.
-Δεν θα έβλεπα εγγόνια από αυτήν... -Μητέρα!
Νομίζω ότι φθάσαμε στο τέλος της διαδρομής.
Σας εύχομαι να αποκτήσετε μια υπάκουη και φιλοχρήματη νύφη.
Προσπαθείς να μ' εκδικηθείς;
Σου μιλάω!
Γιατί με ακολούθησες ως εδώ;
-Εγώ σου φταίω; -Ποια νομίζεις ότι είσαι;
Η ηρωίδα της ζωής μου;
Η Τζα-Γιονγκ είναι η ηρωίδα μου, όχι εσύ!
Αν θέλεις να με δεις ευτυχισμένο στη ζωή μου,
πρέπει να με υποστηρίζεις!
Περίμενε! Η άτιμη... Στάσου!
Ήμαρτον.
Αυτή η γυναίκα δεν αντέχεται.
Θεούλη μου!
Τι έπαθες;
Τι κάνει η τσίχλα εκεί;
Τσίχλα; Ποια τσίχλα;
Δεν το έκανε η Τζα-Γιονγκ.
Γαμώτο.
Έλεος. Είσαι βλάκας.
Η αλήτισσα που έμπλεξες κολλάει τσίχλες στα αμάξια;
-Έλεος. -Γαμώτο, είναι...
ΠΑΡΚΙΝΓΚ ΚΑΣΤΡΟΥ ΜΠΑΝΠΟ
Πιλ-Γκου.
Σ' έχει φωνάξει ποτέ η γιαγιά με τ' όνομά σου;
-Όχι. -Ποτέ, έτσι;
Όχι κάθε μέρα. Μόνο όταν δεν είσαι μπροστά.
Τι;
Μπροστά σου με φωνάζει "Ντονγκ-Μπεκ",
αλλά όταν λείπεις, με λέει "Πιλ-Γκου".
-Γιατί; -Δεν έχει άνοια.
Είναι πιο έξυπνη απ' όλους μας.
-Ποιος το λέει αυτό; -Όλοι.
Όλος ο κόσμος.
Είναι σχεδόν έτοιμο.
Ντονγκ-Μπεκ, σαν να πάχυνες.
Αλήθεια; Πήρα κιλά;
Δεν παίρνω εύκολα κιλά.
Αυτά κάνουν οι μαμάδες.
-Κι εσύ πάχυνες. -Πράγματι.
Αν δώσεις σε μια μαμά ένα κοκαλιάρικο παιδί,
μέσα σ' έναν μήνα,
θα το κάνει σαν γουρουνάκι.
Κάνατε μαγουλάκια από το φαγητό.
Γι' αυτό δεν μου αρέσει εδώ, μιλάνε πολύ.
Μάλλον δεν έπαιρνα κιλά επειδή δεν είχα μαμά να μου μαγειρεύει.
Ντονγκ-Μπεκ, ξέχνα το κέικ ρυζιού.
Μαμά. Πού πας;
Μπορείς να βιαστείς λίγο;
Μαμά!
Σιγά μην έχει άνοια.
Έτσι ήταν η μητέρα μου όταν είχε άνοια;
Ποια είναι χειρότερη; Η μάνα που υποκρίνεται
ή η Ντονγκ-Μπεκ που την πιστεύει;
Δεν πρέπει να έχει δει άνθρωπο με άνοια.
Δεν τα έχει χρησιμοποιήσει. Τι στο καλό γίνεται;
Γιατί τα έβαλε εκεί;
ΣΠΑΡΑΓΓΙΑ ΜΑΥΡΑ ΦΑΣΟΛΙΑ
Τα πράγματα πάνε καλύτερα από τότε που ήρθε.
Πιλ-Γκου, για ποιον λόγο νομίζεις ότι ήρθε η γιαγιά στο σπίτι μας;
Για να μαγειρεύει;
Δεν έχω πρόβλημα. Μπορώ να μιλήσω.
Τίποτα σοβαρό. Τι είπε ο γιατρός;
Χρειάζεται εγχείριση ο Μονγκ-Σιλ;
Και η γάτα μου είχε πέτρα στη χολή.
Κόρη μου είσαι;
-Όχι, τίποτα. -Είσαι κόρη τυχοδιώκτριας;
Κλείσ' το.
Μην κάνεις λες και δεν υπάρχω.
Όχι, θα σε πάρω μετά.
Έγινε.
Μη γίνεσαι αγενής όταν μιλώ στο τηλέφωνο.
Εξακολουθείς να πιστεύεις ότι αξίζω λιγότερο κι από τη γάτα σου;
Οι γάτες δείχνουν ευγνωμοσύνη.
Ευγνωμοσύνη;
Για ποιο πράγμα;
Ήμουν δέκα χρόνια οικιακή βοηθός στο σπίτι σας,
αλλά όλοι σας μου φερόσασταν σαν σε τυχοδιώκτρια.
Γιατί ήρθες να με βρεις; Τι θέλεις από εμένα;
Μην κάνεις έτσι, μαμά.
Είμαστε τα νόμιμα παιδιά σου.
Έλεος, δεν το πιστεύω
ότι σήμερα βρήκες να πλύνεις το αυτοκίνητό σου.
ΠΛΥΣΙΜΟ ΑΥΤΟΚΙΝΗΤΩΝ
Μ' έχεις ερωτευτεί;
Γιατί με ακολουθείς συνέχεια;
-Επειδή... -Τώρα σου ήρθε να πλύνεις το αμάξι;
Γιατί; Μήπως για να ξεφορτωθείς στοιχεία;
Δεν πας καλά.
Σταμάτα. Δεν γίνεται έτσι η έρευνα.
Γιατί δεν ρωτάς αν το έκανε;
Μην είσαι τόσο ευθύς.
Χρειάζομαι άδεια από την αστυνομία για να πλύνω το αμάξι μου;
Αστυνόμε Χουάνγκ,
η πολιτική ηγεσία του Ονγκσάν πρόκειται να αλλάξει σύντομα.
Πρέπει να μάθεις τρόπους.
Έβγαλα την τσίχλα από το κάθισμα του συνοδηγού.
Αυτή η Χιανγκ-Μι κάνει ό,τι να 'ναι.
Γιατί κόλλησε την τσίχλα στο αμάξι μου;
Ο λεκές στο τιμόνι, όμως, δεν βγαίνει.
Έχει λεκέ στο τιμόνι;
Μήπως είχες τίποτα στα χέρια σου;
Εγώ το έκανα;
Αυτό εκεί
-αίμα δεν είναι; -Τι; Αίμα;
Γιατί να είναι αίμα;
Εσύ πες μου.
Γιατί έχει αίμα εκεί; Με τρομάζεις.
Μάλλον έξυνες τη μύτη σου ενώ οδηγούσες.
Δεν ξύνω τη μύτη μου!
Κύριε Νο.
Τι έκανες στις 24 του μήνα, στις 10:00 το βράδυ;
Καλύτερα να πάμε στο Τμήμα.
Γιατί; Επειδή έξυνα τη μύτη μου ενώ οδηγούσα;
Είσαι ο μοναδικός
που επωφελήθηκε από την υπόθεση του Τζόκερ.
Μόνο εσύ ήσουν κοντά
με τον άφαντο διευθυντή της Ακαδημίας Χάνμπιτ.
Μόνο εσύ έστελνες συνεχώς χρήματα
στην Τσόι Χιανγκ-Μι, που αγνοείται.
Και το κυριότερο, μόνο εσύ
είχες αίμα στο τιμόνι του αυτοκινήτου.
Πρέπει να έξυνα τη μύτη μου! Έξυνα τη μύτη μου.
Να πάρει η ευχή.
Κάθε στοιχείο οδηγεί σ' εσένα.
Διοικητά Μπιον.
Ως πότε θα παίζω σε αυτήν την αστυνομική παρωδία;
Δεν μπορούμε να εντοπίσουμε τη Χιανγκ-Μι.
Σε παρακαλώ, συνεργάσου.
Είναι προφανές. Από κάποιον πήρε λεφτά και το έσκασε.
Γιατί ρωτάτε εμένα;
Δεν έχω καμία σχέση μαζί της!
Εδώ άκου.
Τι έκανες το βράδυ της 24ης του μήνα;
-Γιατί δεν απαντάς; -Εδώ άκου.
-Έτρωγα ιαπωνικό σολομό. Εντάξει; -Έχεις άλλοθι;
Θέλεις άλλοθι;
Τι τραβάω...
Να σου πω!
Ρώτα την πεθερά μου.
Η πεθερά του έχει το εστιατόριο
με τον ιαπωνικό σολομό που αναφέρει συνέχεια.
Γιατί δεν του λες τι έκανες εκείνη την ημέρα;
Μην κινείς υποψίες.
Επειδή δεν θυμάμαι. Γι' αυτό δεν του λέω.
Είχα γίνει λιώμα εκείνη την ημέρα,
ούτε θυμάμαι πώς έφτασα σπίτι.
Τι σχέση έχει η Χιανγκ-Μι;
Λυπάμαι, μητέρα.
Τζα-Γιονγκ!
Φτάνει πια.
Δεν είναι εδώ, έτσι;
Η καλή μου η Τζα-Γιονγκ δεν είναι εδώ, σωστά;
Ούτε εκεί είναι, έτσι;
Σ' το είπα, δεν είναι εδώ.
Γιατί την ψάχνεις εδώ;
Συγγνώμη.
Είμαι ένα σκουπίδι.
-Τζα-Γιονγκ... -Πάρε αυτό και φύγε.
Ο οδηγός θα έρθει σε λίγο.
Σ' αγαπώ, Τζα-Γιονγκ!
ΛΕΣΧΗ ΑΛΙΕΙΑΣ ΟΝΓΚΣΑΝ
Τόλμησε να με περιφρονήσει;
Η Χιανγκ-Μι φταίει για όλα. Αν δεν είχε εμφανιστεί...
Θα τους σκοτώσω όλους.
Χιανγκ-Μι.
Πέθανες;
Γαμώτο.
Γκιου-Τε.
Γαμώτο. Πιάσε αυτόν τον ηλίθιο.
Ή, μάλλον, με σηκώνεις πρώτα;
Δεν πέθανες.
Τι έγινε; Θυμήθηκες κάτι;
Θυμήθηκες τη σκηνή του φόνου, σωστά;
Σοβαρά αγνοείται η Χιανγκ-Μι;
Δεν το έσκασε;
Δεν έχουμε ενδείξεις ότι ζει.
Δεν χρησιμοποίησε κάρτα ούτε σηκώνει το τηλέφωνό της.
Προσπαθήσατε να το εντοπίσετε;
Η Αρχή Προστασίας Δεδομένων είναι πολύ αυστηρή.
Δεν μπορεί ένα Τμήμα...
Δεν έχεις ιδέα.
Ελάτε, πάμε.
Πού;
Το μαγαζί με τα κινητά στη διασταύρωση
ανήκει στον ξάδερφό μου.
Είχε βρει το κάθαρμα που μου πήρε τα λεφτά
χρησιμοποιώντας τη συσκευή ανίχνευσης.
Τέλος πάντων, σηκωθείτε.
Γιατί είναι εκεί;
Δεν νομίζω ότι μπορεί να είναι εκεί.
Τι κάνει ένας άνθρωπος στο κέντρο της λίμνης;
ΛΙΜΝΗ ΟΝΓΚΣΑΝ
Χιανγκ-Μι...
Έτσι βρίσκουμε το τελευταίο σημείο που είχε σήμα.
Αν ρίξεις ένα κινητό στο νερό, το σήμα συνήθως κόβεται.
Όμως, αν το ρίξεις ενώ είναι ανοικτό
ή αν βγάλεις την μπαταρία, μερικές φορές εξακολουθεί να έχει σήμα.
Ίσως το πέταξε στη λίμνη και μετά έφυγε.
Πώς το πέταξε τόσο μακριά; Δεν είναι αθλήτρια.
Η πάπια.
Μήπως...
πήρε βάρκα;
Μπορεί να μη βρίσκεται στο κέντρο της λίμνης.
Είναι πιθανό να υπάρχει απόκλιση.
Πιστεύεις ότι η Χιανγκ-Μι είναι στη λίμνη;
Γιατί με ρωτάς συνέχεια; Γαμώτο.
Γιονγκ-Σικ.
Δεν είναι εύκολο να φέρουμε δύτες.
Τι θα κάνεις;
Να πάρει η ευχή!
Φαίνεται ότι είναι εκεί. Δεν θα κάνουμε τίποτα;
Να στείλουμε το κράνος, το μισοκαμένο πουλόβερ και το τιμόνι
για να εξετάσουν το αίμα.
Γιατί θα στείλετε το τιμόνι; Νομίζετε ότι το αίμα είναι της Χιανγκ-Μι;
Διοικητά, θα συνεχίσεις την αναζήτηση για τη Χιανγκ-Μι;
Ακούστε με, ακόμα κι όταν βρίσκω καμιά αράχνη στο σπίτι,
τη σηκώνω μ' ένα χαρτάκι
και την πάω στην άκρη του κήπου μου, εκεί που ξεκινάει το βουνό.
Δεν το κάνω επειδή η αράχνη σημαίνει πλούτη, όπως λένε.
Το κάνω επειδή είναι ένα ζωντανό πλάσμα.
Θεέ μου.
Κύριε Νο, κλαις;
Ούτε αράχνη δεν μπορώ να σκοτώσω. Πώς να κάνω κακό στη Χιανγκ-Μι;
-Γαμώτο. -Μη φύγεις.
Αν πας σε αεροδρόμιο, θα σου απαγορεύσουν να πετάξεις.
Θα ζητήσω ένταλμα για να μην το σκάσεις.
Σε παρακαλώ...
Γιατί τον φοβίζεις; Ούτε έντομο δεν μπορεί να σκοτώσει.
Έλα, σήκω.
-Ηρέμησε. -Μπες μέσα!
Θα σε πάω σπίτι.
ΑΣΤΥΝΟΜΙΑ
Γιατί ήρθε μαζί μας;
Διοικητά, δες αυτό.
Σίγουρα κάτι έγινε εδώ.
Θα βάλει τα κλάματα.
Τη σκότωσα;
Η αλήθεια είναι
πως όντως σκέφτηκα
να τη σκοτώσω.
Θα τρελαθώ.
Γιατί ήρθαν κιόλας οι μπάτσοι;
Τι έγινε, λοιπόν;
Τη σκότωσες ή ήθελες να τη σκοτώσεις;
Αρχικά, μου ζήτησε να της κλείσω εισιτήριο για το αεροπλάνο.
Μετά, μου ζήτησε 500.000 γουόν. Και στη συνέχεια, άλλα 300.000 γουόν.
Μου φερόταν λες και ήμουν η τράπεζά της.
Επομένως, υπήρχε μια περίοδος
που ήθελα να τη χτυπήσω στο κεφάλι.
Πού θέλεις να καταλήξεις; Τη σκότωσες ή όχι;
Δεν νομίζω ότι τη σκότωσα, παρόλο που ήμουν μεθυσμένος.
Νομίζετε...
ότι τη σκότωσα;
Τι πράγματα είναι αυτά;
Εσύ είσαι έτοιμος να παραδοθείς πριν καν ξεκινήσει η έρευνα.
Μπορείς να ηρεμήσεις, σε παρακαλώ;
-Γιατί παίρνεις το μέρος του υπόπτου; -"Του υπόπτου";
Φαίνεται κακομοίρης, αλλά μπορεί να υποκρίνεται.
Άκου, είμαι αστυνομικός εδώ και 20 χρόνια.
Οι παραβάτες είναι έξυπνοι συνήθως.
Τι;
Γιατί δεν λες τίποτα για την Ακαδημία Χάνμπιτ;
Είπες ότι θα αναστατωθεί όλο το Ονγκσάν αν συνεχίσω να ψάχνω.
-Έτσι είπε; -Ναι.
Γιονγκ-Σικ.
Ξέρεις για την περίοδο παραγραφής;
Τι πράγμα;
Έλα στο κατάστημά μου αύριο.
Θέλω να ζητήσω νομικές συμβουλές για την παραγραφή πρώτα.
Από αυτό θα εξαρτηθεί αν θα σου μιλήσω ή όχι.
Ελπίζω να προλάβει να το φάει ο Ντονγκ-Μπεκ
πριν πάει στο σχολείο αύριο.
-Μαμά. -Αλλά δεν είμαι σίγουρη
αν θα 'ναι έτοιμο μέχρι το πρωί.
Μαμά, δεν έχεις άνοια, σωστά;
Μαμά, γιατί ήρθες;
Έλα, πες μου.
Ντονγκ-Μπεκ.
Δεν θέλω πια να μάθω γιατί μ' εγκατέλειψες.
Μόνο τον λόγο που ήρθες.
Δεν σου είπα;
Υποσχέθηκα ότι θα κάνω κάτι για εσένα.
Το έκανες;
Ναι, το έκανα.
Τι έκανες;
Με τρομάζεις, μαμά.
Σε ξέρω λιγότερο κι από τους πελάτες που έρχονται στο μπαρ.
Θα σου πω τα πάντα.
-Περιμένω την κατάλληλη στιγμή. -Δεν χρειάζεται.
Να μου λείπει η ιστορία σου. Τη φαντάζομαι ήδη.
Είμαι κλασικό θύμα.
Στο τέλος θα σε λυπηθώ.
Δεν θέλω να ξεχάσω ότι σου αξίζει όλο αυτό το μίσος.
Μη με κάνεις να σε λυπηθώ, λοιπόν. Δεν θέλω ν' ακούσω.
Ντονγκ-Μπεκ.
Θεέ μου, είναι χαζή.
Γιατί δεν μου λες να φύγω;
Γιατί δεν με πετάς έξω;
ΠΑΝΕΠΙΣΤΗΜΙΑΚΟ ΝΟΣΟΚΟΜΕΙΟ ΟΝΓΚΣΑΝ
Το χέρι μου με πονάει πολύ,
αλλά έρχεσαι μαζί μου στο νοσοκομείο.
Άρα, δεν με πειράζει.
Νιώθω ότι με φροντίζεις.
Επίσης, νιώθω ότι έχεις μόνο εμένα στο μυαλό σου τις τελευταίες μέρες.
Γιονγκ-Σικ.
Δεν με πειράζει αν κάνεις σαν παιδί μπροστά μου,
όμως, σε παρακαλώ, μη λες στη μητέρα σου ότι σου αρέσω.
Γιατί;
Είναι φυσιολογικό να με μισεί τη συγκεκριμένη στιγμή.
Θα της πω ότι θα παντρευτούμε.
Είσαι σοβαρός;
Δεν μπορείς να κινηθείς περισσότερο στρατηγικά;
Εχθές μου έκανες πρόταση, σήμερα θα της το πεις;
Ντονγκ-Μπεκ.
Αν ήμουν υπολογιστικός τύπος και κινιόμουν βάσει στρατηγικής,
νομίζεις ότι θα έριχνα την ομορφότερη γυναίκα του Ονγκσάν;
Καλά, τέλος πάντων.
-Είμαι ασυνήθιστος άνθρωπος. -Αυτό ξαναπές το.
Μια και το συζητάμε,
θέλεις να έρθεις σπίτι μου απόψε;
Δεν μένεις μόνος σου;
Γι' αυτό σ' το είπα. Αν έμενα με τη μαμά μου, δεν θα σ' το έλεγα.
Ντονγκ-Μπεκ, για κάποιον περίεργο λόγο,
είσαι πολύ αθώα
και απίστευτα σέξι
την ίδια στιγμή.
Είμαι καλό παιδί,
αλλά μου βάζεις πονηρές ιδέες.
Έχω δικό μου σπίτι.
Νομίζω ότι δεν το έχουμε εκμεταλλευτεί όσο θα έπρεπε.
Και αφού σου έκανα πρόταση γάμου, δεν χρειάζεται να καταπιέζομαι.
Έχεις παλαβώσει.
Θα έρθεις, έτσι δεν είναι;
Είναι αυτός τρόπος να μου προτείνεις κάτι τέτοιο;
Δεν αντέχω άλλο, αλήθεια.
Λοιπόν...
Τι ώρα;
Δεν θέλεις να μάθεις τον λόγο που σου ζητάω να έρθεις;
Θα ήμουν πολύ δήθεν αν το έκανα. Είμαι αρκετά μεγάλη για να ξέρω
γιατί μου προτείνεις να έρθω το βράδυ στο σπίτι σου.
Εσύ μου πρότεινες
να έρθω σπίτι σου.
Θα το συζητήσουμε έξω.
Άκου, έχω αυτό το έγκαυμα στο χέρι και δεν μπορώ να λουστώ.
Σωστά;
Γνωριζόμαστε αρκετά, μπορώ να σ' το ζητήσω ως χάρη.
Έχουν περάσει τρεις ημέρες χωρίς να λουστώ.
Ντονγκ-Μπεκ.
Ντονγκ-Μπεκ, τόσο πολύ
ήθελες να έρθεις σπίτι μου;
Με συγχωρείτε.
Παρακαλώ;
Μάλλον σας είδα και την προηγούμενη φορά, που ήμουν εδώ με τη μητέρα μου.
Η κυρία Τζο Τζονγκ-Σουκ...
Τα βρήκατε, τελικά;
ΤΖΟΝΓΚ ΤΣΑΝ-ΓΚΟΛ, ΠΑΘΟΛΟΓΟΣ
Δηλαδή, η μητέρα μου έρχεται εδώ
κάθε Πέμπτη;
Μαμά, πού πας;
Θα επιστρέψω αύριο το βράδυ.
Μην ξεχάσεις να πάρεις τον Πιλ-Γκου.
Μαμά, πού πας όποτε φεύγεις;
ΓΡΑΦΕΙΟ ΙΑΤΡΟΥ
Φροντίστε να έρχεται τρεις φορές την εβδομάδα.
Ντονγκ-Μπεκ, πού ήσουν;
Εγώ...
Γι' αυτό δεν ήρθατε;
Η μαμά σας είπε ότι ξέρετε.
Τι έγινε; Τι έπαθες; Γιατί φαίνεσαι σαν χαμένη;
Πάμε να φύγουμε.
Φτιάχνεις κίμτσι;
Έφτιαξες σούπα και τώρα φτιάχνεις κίμτσι. Δεν σταματάς ποτέ.
Γιατί δεν έβγαλες τους γαύρους απ' την κατάψυξη;
Βγάλ' τους. Θα τους τηγανίσω και θα τους ξαναβάλω μέσα.
Γιατί βιάζεσαι τόσο;
Σου τελειώνει ο χρόνος;
Νιώθεις την ανάγκη να κάνεις πράγματα για εμένα;
Μαμά.
Έφαγες;
Πάμε για χοιρινή κοιλιά.
Γιατί μ' έφερες ως εδώ για να φάμε κρέας;
Τι τρέχει;
Θέλεις να μου μιλήσεις;
Εντάξει, λοιπόν.
Ρώτησέ με ό,τι θέλεις.
Θα σου πω για τη Σονγκ-Χούι, την κοπέλα που ήρθε...
Δεν θέλω να μάθω.
Τι;
Σ' το ξανάπα, δεν μ' ενδιαφέρει τι έκανες πριν.
Συγγνώμη. Ένα πιρούνι, παρακαλώ.
Ευχαριστώ.
Μαμά.
Κι ένα αναψυκτικό, παρακαλώ.
Μη σκάσεις από το ρύζι. Να φας και κρέας.
Θέλεις να πάρουμε και παϊδάκια;
Μαμά, όπου κι αν πηγαίνεις, να φροντίζεις να τρως καλά.
Αν τρως, ο κόσμος θα σε συμπαθεί. Φάε.
Ένα πιρούνι, παρακαλώ.
Ορίστε.
-Θα μας φέρετε κι ένα αναψυκτικό; -Βεβαίως.
Μη σκάσεις από το ρύζι. Να φας και κρέας.
Θέλεις να πάρουμε και παϊδάκια;
Πάρε.
Όπου κι αν πηγαίνεις, να φροντίζεις να τρως καλά.
Αν τρως, ο κόσμος θα σε συμπαθεί.
Θέλω να σου ζητήσω μια χάρη.
Φάε.
Είπες ότι αν τρώω, θα με συμπαθούν.
Πώς...
Πώς γίνεται...
Πώς...
Πώς τα θυμάσαι όλα αυτά;
Πώς να τα ξεχάσω;
Η χοιρινή κοιλιά που φάγαμε όταν μ' άφησες,
τα φαγητά που παραγγείλαμε,
τα λόγια σου, το αναψυκτικό, το πιρούνι που μου έδωσες.
Θυμάμαι μέχρι και τη μυρωδιά σου.
Θυμάμαι και την παραμικρή λεπτομέρεια.
Κατάλαβες τώρα πόσες φορές έχω σκεφτεί
τη συγκεκριμένη μέρα;
Ήμουν πιο μικρή από τον Πιλ-Γκου.
Σκεφτόμουν την ημέρα που μ' εγκατέλειψες
ξανά και ξανά.
Αλλά δεν μπορώ να πιστέψω ότι εξακολουθώ να μην μπορώ να σε μισήσω,
κι ας γύρισες τόσο αργά.
Μαμά.
Ποιος είναι ο αληθινός λόγος που ήρθες;
Θα σ' είχα λυπηθεί αν μου είχες πει ότι είσαι άρρωστη.
Ήρθατε για να κάνετε εξετάσεις;
Ορίστε;
Γι' αυτό δεν ήρθατε; Η μαμά σας είπε ότι ξέρετε.
Δεν θα με αφήσει να πεθάνω η κόρη μου.
Ήδη προσφέρθηκε να μου δώσει το ένα νεφρό της.
Λογικά, δεν θα χρειάζεται ούτε καν εξετάσεις να κάνει.
Είναι κόρη μου, επομένως είναι ο ιδανικός δότης, σωστά;
Έτσι δεν είναι;
Ήρθες για να ζητήσεις το νεφρό μου;
Μπορείς και ζητάς κάτι τέτοιο, χωρίς καν να μ' έχεις μεγαλώσει;
Βέβαια, από την άλλη, δεν μου προκαλεί εντύπωση.
Δεν ντράπηκες όταν εγκατέλειψες το παιδί σου.
Αλλά θα μπορούσες, έστω για μία φορά, να φερθείς αξιοπρεπώς.
Τα πράγματα που είπες έμειναν μέσα μου 27 ολόκληρα χρόνια.
Ήρθε η ώρα να σ' τα επιστρέψω.
Γιατί τα θυμάσαι όλα αυτά;
Θέλω...
Θέλω να σου ζητήσω μια χάρη.
Αν ρωτήσουν πώς λένε τη μαμά σου,
θα πεις ότι δεν ξέρεις, εντάξει;
Σ' το ζητώ ως χάρη.
Μαμά, θέλω να σου ζητήσω μια τελευταία χάρη.
Αν ρωτήσουν πώς λένε την κόρη σου,
φρόντισε να τους πεις ότι δεν ξέρεις. Σ' το ζητώ ως χάρη.
ΤΑΞΙ
Ντονγκ-Μπεκ!
Πού ήσουν; Δεν απαντούσες στο τηλέφωνο.
-Γιονγκ-Σικ. -Τι έπαθες;
Τι έγινε; Τι τρέχει;
Μισώ τη μητέρα μου. Τη μισώ πάρα πολύ.
Το πιστεύεις ότι ήρθε για να μου ζητήσει κάτι τέτοιο;
Τι μητέρα είναι αυτή;
Δεν την αντέχω.
Τι συνέβη; Σου ζήτησε κάτι η μητέρα σου;
Αυτό σε ενόχλησε;
Όχι, δεν είναι αυτό.
Η μαμά μου με κοιτούσε.
Γιατί κοιτούσε κάποια που έφευγε;
-Ντονγκ-Μπεκ. -Η μαμά μου...
Η μαμά μου
με κοιτούσε.
Περίμενα 27 χρόνια να επιστρέψει.
Κι αν...
κάνει πάλι το ίδιο;
Αν κάνει πάλι το ίδιο;
Στρίβετε, αλλιώς θα σας σπάσω τα κεφάλια.
Το έφτιαξα για εμένα.
Αλλά ας το μοιραστούμε.
Αν θέλεις να έχεις γάλα, πρέπει να τρως χοιρινά ποδαράκια.
Έλα.
Ορίστε.
Είναι εύκολο όταν είναι μικρά.
Όταν αρχίσουν να περπατούν, δεν μαζεύονται.
Δεν είναι καλύτερα τότε;
Περίμενε να μεγαλώσουν και θα δεις αν είναι καλύτερα.
Το πρώτο σου είναι;
Ναι.
Εσένα;
Το τρίτο μου.
Διευθύνεις εστιατόριο
με δύο παιδιά και ένα στην κοιλιά;
Περίμενε και θα δεις.
Οι μητέρες μπορούν να καταφέρουν τα πάντα.
Πώς τη λένε;
Ντονγκ-Μπεκ. Έτσι τη λένε.
Ντονγκ-Μπεκ;
Κομμένες οι σχέσεις μαζί της.
Μαμά, της έκανα πρόταση γάμου.
Ούτε η φωτιά δεν με φόβισε.
Είναι γραφτό να είμαστε μαζί.
Πρέπει να βρει τη μαμά της Ντονγκ-Μπεκ και τη Χιανγκ-Μι.
Και να πιάσει τον Τζόκερ.
Η σκηνή του εγκλήματος αποκαλύπτει πάντα κάτι.
-Ήσουν στο Ονγκσάν. -Στις 24.
Στις 24 Οκτώβρη...
Γιατί θέλεις να παραδοθείς;
Ξεκίνησε έρευνα;
Έχετε σε βίντεο τον ύποπτο;
Υποτιτλισμός: Χαρίλαος Καραδήμας